Diriaou e oa Gouel an Trec'h e Plijidi evit holl skolajidi 4re ha 3de klas Diwan.  Petra, 'mut-hu ? Ya, Gouel an Trec'h pe an emdrec'h,  ur mare plijadur a-stroll e brezhoneg evit tri-c'hant bennak a dud yaouank. War-un-dro c'hoarioù korf ha spered.    Tro-ha-tro o deus bet tro ar grennarded da geveziñ a skipailhoù kemmesk war ar vellvole, ar vellad iwerzhonat, an dibunañ barzhonegoù, ar c'hontañ  istorioù, kanañ, tabutal, divinout gerioù, sevel gerioù, tresañ, reizhskrivañ.      Digarez o deus bet holl da ziskouez o barregezhioù en ur spered yac'h a geneiliezh.    Ur blijadur hag ur ret eo skoulmañ seurt liammoù da lakaat an dud yaouank d'en em anavezout e brezhoneg !